Στην προηγούμενη σεζόν...
Μη φεύγεις... Μη!
Ήρεμα!
Πώς πάει, Χάρι;
ΣΕ ΠΕΡΙΠΤΩΣΗ ΕΚΤΑΚΤΗΣ ΑΝΑΓΚΗΣ ΣΠΑΣΤΕ ΤΟ ΤΖΑΜΙ
Καλώς ήλθες πίσω, συνεργάτη.
Κάποιος Άντονι Άλεν δολοφονήθηκε το σαββατοκύριακο.
ΣΚΗΝΗ ΕΓΚΛΗΜΑΤΟΣ ΜΗΝ ΕΙΣΕΡΧΕΣΤΕ
Βρέθηκε στο πορτ-μπαγκάζ του αυτοκινήτου.
Όταν τελειώσετε, ειδοποιήστε τους δικούς του.
Μάθαμε ποιος είναι;
-Η κα Άλεν; -Υποψιάζεστε κάποιον;
Ήρθαμε να μιλήσουμε με τον Καρλ Νας, μα δεν δουλεύει σήμερα.
Γιατί στην ευχή θέλετε να του μιλήσετε;
Εμπλέκεται σ' αυτήν την υπόθεση.
Μάλλον δεν θα το γνωρίζετε, αλλά έχει πολύ σκοτεινό παρελθόν.
Με πήρε ο δικηγόρος.
Όπου να 'ναι, θα μπουν στη θυρίδα της διαθήκης.
-Πότε ακριβώς; -Σύντομα. Κάνε λίγη υπομονή.
Το μόνο εύκολο για εμένα.
-Έχουν περάσει 35 χρόνια. -Δεν έχει σημασία.
Με πήρε μια φίλη της μητέρας μου.
Η μητέρα μου βρέθηκε εκεί προτού δολοφονηθεί.
Δεν το γνώριζα αυτό.
Πώς τον έλεγαν;
Αποκαλούσε τον εαυτό του "Μιτς". Δεν είχε πει κάποιο άλλο όνομα.
Θυμάσαι πώς έλεγαν τον ντετέκτιβ;
-Όχι, εγώ... -Κάφρι, μήπως; Τζον Κάφρι;
Το "Φοξ Μίτσελ" ήταν ψευδώνυμο, εντάξει; Ήταν πληροφοριοδότης.
Ούτε ανεπίσημα δεν τον ανέκρινες;
Έκανα το σωστό. Ζήτησα από τη Δίωξη να μου επιτρέψει να τον ανακρίνω.
Το αίτημά μου δεν έγινε δεκτό.
Οπότε, τα παράτησες.
Πώς πάει στο σπίτι;
Δεν ξέρω.
Η μαμά κι ο Ρέτζι μάλωναν συχνά
και ξαφνικά, έφυγε για Χονγκ Κονγκ.
Πυροβόλησαν έναν αστυνομικό.
Μου ζητήθηκε να σας πάω στη σκηνή.
Αχ, αγόρι μου.
Εις μνήμην του γιου σας κι εκ μέρους της ευγνωμονούσας πόλης
και του αστυνομικού τμήματος του Λ.Α.
Εσύ τον σκότωσες.
Δεν αντέχω να σε βλέπω.
Δέχτηκα να γίνω υπηρεσιακός αρχηγός για να τιμήσω τον γιο μου
και να βοηθήσω να ξεπεράσει το τμήμα την παρούσα κρίση.
Δεν θέλω, όμως, να γίνω μόνιμος αρχηγός,
όποιος κι αν εκλεγεί δήμαρχος.
Θα παρατήσεις τη θέση σου;
Καλύτερα να φύγετε.
Θέλω τα λεφτά μου, γαμώτο.
-Θα καλέσω την αστυνομία. -Ξέχασέ το.
-Τι συνέβη; -Μου επιτέθηκε.
Πόσες φορές τον χτύπησες;
Μία ή δύο. Δεν θυμάμαι, βασικά. Ήμουν τρομοκρατημένη.
-Φοβήθηκες ότι θα σε σκότωνε. -Ναι.
Αρκεί αυτό;
-Μπος! -Εντάξει είμαι!
Σκατά!
Άρνο Έπερσον, γνωστός και ως Φοξ Μίτσελ.
Έχω πολύ καιρό να ακούσω αυτά τα ονόματα.
Γιατί τον ερευνάς;
Για τον φόνο της Μάρτζορι Λόου.
Της μητέρας μου.
Να πάρει.
Εμπλέκεται στη δολοφονία της;
Αυτός τη σκότωσε.
Και μετά, τον προστάτευσαν το τμήμα και ο εισαγγελέας.
Μπήκε στο πρόγραμμα μετεγκατάστασης.
ΜΟΡΟ ΜΠΕΪ
-Θέλω να μάθω πού είναι. -Θα δω τι μπορώ να μάθω.
Τι λέει, φίλε;
Ψάχνω τον "Μπιγκ Γουέιβ" Ντέιβ.
Έχει πεθάνει εδώ και καιρό.
Αυτός είναι;
"ΜΠΙΓΚ ΓΟΥΕΪΒ" ΝΤΕΪΒ
Ναι. Ο Ντέιβ Άρονσον.
ΔΕΚΑΕΞΙ ΜΗΝΕΣ ΜΕΤΑ
Σκατά.
Γαμώτο.
Καταμετρήθηκε το 80% των ψήφων.
ΒΡΑΔΙΑ ΕΚΛΟΓΩΝ 8 ΝΟΕΜΒΡΙΟΥ 2016
Ο εν ενεργεία δήμαρχος Χ. Ρέιμος έχει προβάδισμα 11 μονάδων
έναντι του ρεπουμπλικάνου διεκδικητή, εισαγγελέα Ρικ Ο'Σέι.
Κάποιοι θεωρούν ότι η υποψηφιότητα του Ο'Σέι επλήγη σημαντικά
από ένα βίντεο όπου έδινε εντολή να αφαιρεθούν τα δεσμά
από ύποπτο δολοφονίας, που στη συνέχεια δραπέτευσε,
σκοτώνοντας έναν εισαγγελέα και τραυματίζοντας έναν ντετέκτιβ.
Δύο χρόνια απομένουν στη θητεία του Ο'Σέι ως περιφερειακού εισαγγελέα.
Όμως το άλλοτε ανερχόμενο αστέρι είναι σε σταυροδρόμι στην καριέρα του...
Νομίζω ότι ήπιες αρκετά.
Άντε πηδήξου που ήπια αρκετά.
Εγώ θα σου πω πότε έχω πιει αρκετά.
Δεν μπορείς να σταματήσεις να με σερβίρεις όσο πληρώνει αυτός.
Βάλε ένα και για σένα. Αυτός κερνάει.
Σε πειράζει;
Γιατί όχι, γαμώτο;
-Ωραία! -Ναι!
Απ' το Ατγουότερ στο Άρλινγκτον.
ΡΕΪΜΟΣ ΓΙΑ ΔΗΜΑΡΧΟΣ
Απ' το Χάιλαντ Παρκ ως το Χόλιγουντ Χιλς.
Απ' το Σίλμαρ ως το νότιο Λ.Α.,
ο λαός του Λος Άντζελες έστειλε ένα ισχυρό μήνυμα...
-Μπος. -Γουέμπστερ, από Ράμπαρτ.
Συγγνώμη που ενοχλώ τόσο αργά, αλλά έχω πάλι τον Εντ Γκαν εδώ.
Τι θέλεις να τον κάνω;
Κράτα τον ξύπνιο μέχρι να έρθω. Ξεκινάω.
Είχε τις αισθήσεις του όταν πήρα.
Αλήθεια. Τι σου είναι αυτό το κοπρόσκυλο;
Ανεξιχνίαστη. Κατά συρροή δολοφόνος.
Έλα.
Αυτός;
Ποιον σκότωσε; Κανέναν άλλον μπεκρή;
Δυο νεαρές γυναίκες, παλιά. Θα γίνει προσαγωγή;
Ο σερίφης δεν τον θέλει. Θα τον διώξουμε το πρωί.
Μόλις ξενερώσει.
Θα ξανάρθω νωρίς. Θέλω να του μιλήσω.
ΛΕΩΦΟΡΟΣ ΣΑΝΣΕΤ
ΜΠΟΣ
Βάλε τον κωδικό.
Οχτώ. Εννιά. Εφτά. Πέντε.
-Αυτό είναι; -Ναι, αυτό είναι.
Εντάξει. Ωραία.
Εντάξει.
-Πού είναι τα κλειδιά σου; -Μισό λεπτό.
-Εντάξει. -Να τα.
Μάλιστα.
-Τα κατάφερες. -Ναι.
-Ωραία. Έλα. -Εντάξει.
-Έλα. Σ' ευχαριστώ. -Τίποτα.
ΤΖΟΡΤΖ ΙΡΒΙΝΓΚ 1985 - 2015
-Καλημέρα. -Καλημέρα.
Πρωινό;
Θα πάρω κάτι στο σχολείο. Στις ομορφιές σου είσαι.
Ευχαριστώ. Έχω δικαστήριο σήμερα.
Αλλά κουρασμένος.
Ξαγρύπνησα, έβλεπα τα αποτελέσματα.
Των προεδρικών εκλογών;
Μπαμπά, μην είσαι χάπατο. Πλάκα σου κάνω.
-Ξέρω και ποιος κέρδισε. -Θα σε εξετάσω αργότερα.
Θα μπορώ να ψηφίσω του χρόνου.
Μια τρομακτική σκέψη.
Πότε θα μ' αφήσεις να βγάλω δίπλωμα οδήγησης;
Μια πολύ πιο τρομακτική σκέψη.
Έχω άδεια. Μπορείς να μου μάθεις.
Τριπλό χτύπημα. Έχεις πάρει φωτιά.
Αφού κατέθεσες ήδη.
Ο συνήγορος κράτησε την κατ' αντιπαράσταση εξέταση
για το τέλος της δίκης.
Λες να την αθωώσουν;
Ίσως. Οι ένορκοι είναι απρόβλεπτοι.
Είσαι σίγουρος ότι το έκανε;
Πέραν κάθε εύλογης αμφιβολίας.
Αυτό θα πεις;
Μόνο σε ερωτήσεις μπορώ να απαντάω. Ειλικρινά.
-Τι; -Τα πήγαινες τόσο καλά.
Θα το ξανακόψω. Το υπόσχομαι.
Σύντομα.
Θέλω να το δεις αυτό.
-Εντάξει; -Μην πετάς σκουπίδια.
Είπες ότι θέλεις να το κόψω και μόλις το έκοψα. Το είδες.
Στ' αλήθεια αυτήν τη φορά; Το υπόσχεσαι;
Το υπόσχομαι.
Ειλικρινά;
Όντως έχεις πάρει απ' τη μητέρα σου.
ΑΣΤΥΝΟΜΙΚΑ ΤΜΗΜΑΤΑ ΡΑΜΠΑΡΤ
Τι σκατά;
Στις 5:25 π.μ. Εγγύηση 500 δολ.
Ποιος εγγυήθηκε;
-Η Triple A Bail. -Θα έβγαινε ούτως ή άλλως.
Ποιος σπατάλησε λεφτά για εγγύηση;
-Οικογένεια; Φίλος; -Δεν έχει φίλους.
Η αδελφή του τον ξέγραψε πριν χρόνια.
Και πώς διάολο ήξερε ότι ήταν εδώ;
-Την πήρε; -Κανέναν δεν πήρε.
Ήταν αναίσθητος.
Αν ξανακαταλήξει εδώ, να ειδοποιηθώ.
-Είναι σημειωμένο στον υπολογιστή. -Φρόντισε να συμβεί.
Ναι;
Ο δήμαρχος Ρέιμος ήρθε να σας δει.
Στείλ' τον μέσα.
-Ιρβ. -Κύριε δήμαρχε. Τζεν.
Με αιφνιδίασες. Θα ερχόμουν εγώ σ' εσένα.
Είσαι η πρώτη στάση στον γύρο του θριάμβου.
Παρακαλώ, καθίστε.
Και συγχαρητήρια.
Ευχαριστώ.
Ήταν μια υπέροχη νύχτα.
Θα πιείτε κάτι; Νερό; Καφέ;
-Όχι, εντάξει είμαστε. -Σ' ευχαριστώ, Άιντα.
Ήθελα να σ' ευχαριστήσω για την υποστήριξή σου.
Δεν νομίζω να έκανε μεγάλη διαφορά.
Άλλα λένε οι αριθμοί. Είσαι δημοφιλής τύπος, αρχηγέ.
Νότια του Ι-10, ανατολικά του ποταμού.
Στα δυτικά, ακόμα και στο Βάλεϊ.
Στο Βάλεϊ. Για φαντάσου.
Λοιπόν, είμαστε ευγνώμονες.
Θα μπορούσες να χρησιμοποιείς το γραφείο του αρχηγού. Καλύτερο κι απ' το δικό μου.
Έχω βολευτεί εδώ.
Εξάλλου, δεν θα ήθελα να στείλω λάθος μήνυμα.
Ξέρουμε ότι είχες κι άλλες προσφορές.
-Δεν έχω αποδεχθεί καμία. -Χαίρομαι που το ακούω.
Ακόμα σκοπεύω να παραιτηθώ στο τέλος του έτους.
Άρα έχουμε μέχρι τότε για να σου αλλάξουμε γνώμη.
Ντετέκτιβ, καταθέσατε προηγουμένως
ότι όταν συναντήσατε την κυρία Άλεν στην εκκλησία ήταν ταραγμένη.
Έτσι φαινόταν, ναι.
Υπήρχε αίμα στο δεξί της χέρι και το φόρεμά της.
Και εισερχόμενος στο γραφείο του πατέρα Ταμπάκιαν, τι είδατε;
Ήταν πεσμένος στο πάτωμα.
Έφερε τραύμα στο πίσω μέρος της κεφαλής.
Δεν ανταποκρινόταν, δεν ανέπνεε.
Κοντά του ήταν πεσμένο ένα βαρύ τρόπαιο, καλυμμένο με αίμα.
Κι είχε τοποθετηθεί ένα ψαλίδι κάτω απ' το αριστερό του χέρι.
-"Τοποθετηθεί"; -Αυτή ήταν η εντύπωσή μου.
Τοποθετηθεί. Από ποιον, κατά τη γνώμη σας;
Από την εναγόμενη, την κυρία Άλεν.
-Δεν την είδατε να το κάνει αυτό. -Όχι.
-Υπήρχαν αποτυπώματά της στο ψαλίδι; -Όχι.
Βρέθηκαν άλλα αποτυπώματα στο ψαλίδι;
Του πατέρα Ταμπάκιαν.
Ποια ήταν η αρχική σας εκτίμηση στη σκηνή του εγκλήματος;
Ότι είχαν τσακωθεί για τα χρήματα.
Ότι η κα Άλεν είχε χτυπήσει τον πατέρα Ταμπάκιαν με το τρόπαιο
και μετά φύτεψε το ψαλίδι στο χέρι του για να φανεί σαν αυτοάμυνα.
Ντετέκτιβ, ο συνεργάτης σας κατέθεσε ότι πιστεύατε εξαρχής
-πως το ψαλίδι ήταν φυτεμένο. -Σωστά.
Δεν αναλογιστήκατε ποτέ μήπως ήταν όντως αυτοάμυνα;
Το σκέφτηκα και το απέρριψα.
Ντετέκτιβ, δεν ήσασταν εναγόμενος σε αστική αγωγή
με την κατηγορία εμφύτευσης στοιχείων;
-Ναι. -Κι η ετυμηγορία των ενόρκων;
Υπέρ του ενάγοντα.
Τίποτε άλλο.
Ντετέκτιβ, είχαν καταλήξει οι ένορκοι στο συμπέρασμα ότι φυτέψατε στοιχεία;
Όχι.
Τα ευρήματα εναντίον σας περιλάμβαναν παραποίηση αποδεικτικών;
Όχι.
Και τι ποσό αποζημίωσης απονεμήθηκε στον ενάγοντα;
Ένα δολάριο.
Τίποτε άλλο, κυρία πρόεδρε.
Ο μάρτυρας μπορεί να καθίσει.
Κυρία Τσάντλερ. Άλλοι μάρτυρες;
Μόνο ένας, κυρία πρόεδρε.
Η υπεράσπιση καλεί την κα Άντονι Άλεν.
Κυρία πρόεδρε, καθώς είναι ήδη αργά, προτείνω να διακόψουμε για σήμερα.
ΑΝ ΣΙΜΟΝΣ ΔΙΚΑΣΤΗΣ
Η δίκη θα συνεχιστεί το πρωί με την κατάθεση της κυρίας Άλεν.
ΕΣΤΙΑΤΟΡΙΟ EL COMPADRE ΑΛΗΘΙΝΗ ΜΕΞΙΚΑΝΙΚΗ ΚΟΥΖΙΝΑ
Κύριε Μπος.
-Ευχαριστώ, Γκλάντις. -Τίποτα.
-Ευχαριστώ. -Τίποτα.
-Μίλησες με τη μαμά σου; -Μέσω Skype, την Κυριακή.
Να το καθιερώσετε. Μία φορά την εβδομάδα, κάθε Κυριακή.
-Τη δική της Κυριακή ή τη δική μου; -Οποιαδήποτε.
Δύσκολη η διαφορά ώρας. Συν ότι αυτή κι ο Ρέτζι δουλεύουν νύχτα.
Πρωί εδώ, βράδυ στο Χονγκ Κονγκ
-κι ούτε καν η ίδια μέρα. -Καλά, μην γκρινιάζεις. Προσπάθησε.
Δεν γκρινιάζω.
Εντάξει.
Δουλεύεις πολύ μέχρι αργά.
Ετοιμάζομαι για τη δίκη του Χόλαντ.
Τι; Τι είναι αυτό το βλέμμα;
Τίποτα.
Περνάς πολύ χρόνο μαζί της.
"Μαζί της"; Με ποια, την Ανίτα;
Έτσι τη λες; Ανίτα;
Αντεισαγγελέας Μπενίτεζ για σένα.
Ό,τι πεις.
-Πότε είναι η δίκη; -Σε λίγες εβδομάδες.
Έχω δικαστήριο το πρωί
κι αύριο θα πάμε στο σπίτι του να επανεξετάσουμε τη σκηνή.
-Θα είναι εκεί αυτός; -Ναι. Κατ' οίκον περιορισμός.
-Πώς είναι; -Ο Άντριου Χόλαντ;
Ένα κάθαρμα είναι.
-Οι ταινίες του είναι τρομακτικές. -Τις έχεις δει;
Πιο πολύ αρέσουν στους φίλους μου.
-Θα πρέπει να καταθέσεις; -Ναι.
-Μπορώ να έρθω να σε δω; -Όχι.
-Γιατί όχι; -Δίκη για φόνο είναι, Μάντι,
-όχι ψυχαγωγικό θέαμα. -Μπαμπά, ξεκόλλα.
Φυσικά και είναι θέαμα.
Σκηνοθέτης σκοτώνει ηθοποιό κατά τη διάρκεια του σεξ;
Όλοι οι φίλοι μου γουστάρουν που τον συνέλαβες εσύ.
-Δεν είναι κανένας διάσημος. -Τώρα είναι.
Πήγα να πάρω πίσω τα λεφτά μου.
Τα οποία σας έκλεψε η ερωμένη του συζύγου σας.
Και έδωσε στον πατέρα Ταμπάκιαν.
Του εξήγησα ποια ήταν και τι είχε κάνει.
-Και πώς αντέδρασε; -Την υπερασπίστηκε.
Ήταν τόσο αθώα, τόσο αγνή. Δεν με πίστεψε.
Τι κάνατε τότε;
Του έδειξα φωτογραφίες τους μαζί.
Και πώς αντέδρασε σ' αυτό;
Θύμωσε πολύ.
Μου είπε να φύγω, ότι δεν θα μου επέστρεφε τα λεφτά μου.
-Και μετά με απείλησε. -Σας απείλησε;
Θα καλούσε την αστυνομία να με συλλάβει.
Και μετά...
άπλωσε τα χέρια του πάνω μου.
-Με την ησυχία σας. -Ευχαριστώ.
Άρχισε να με σπρώχνει προς την πόρτα.
Πήρε ένα ψαλίδι
και μου επιτέθηκε ξανά.
Και τι κάνατε εσείς;
Άρπαξα το πρώτο πράγμα που βρήκα για να υπερασπιστώ τον εαυτό μου.
Το τρόπαιο.
Μου όρμησε.
Νόμιζα ότι θα με σκότωνε. Έτσι... τον χτύπησα.
Τον χτύπησα. Δεν είχα άλλη επιλογή.
Λυπάμαι πάρα πολύ.
...τουλάχιστον φαίνεται πιθανό.
-Ντετέκτιβ. -Κύριε εισαγγελέα.
Τολμηρό να βάλει την πελάτισσά της στο εδώλιο.
Ίσως γυρνούσε μπούμερανγκ.
Η κυρία Άλεν ήταν πειστική μάρτυρας.
Τι λέει το ένστικτό σου;
Θα δούμε.
Η Αμάντα έθεσε αριστοτεχνικά θέμα αξιοπιστίας.
Δεδομένου ότι έχασες την υπόθεση. Με ή χωρίς το ένα δολάριο.
Εννοούσα για το πότε θα αποφανθούν οι ένορκοι.
Αν έβαζα στοίχημα; Αύριο το απόγευμα, το αργότερο.
Θα σας ειδοποιήσει το γραφείο μου.
-Έπρεπε να δεχτώ το στοίχημα. -Βλακόμουτρο.
Πηγαίνεις πίσω στο τμήμα;
Έχω μια δουλειά με την Μπενίτεζ.
Για την υπόθεση Χόλαντ; Πώς πάει;
Σε έναν λογικό κόσμο, θα ήταν παιχνιδάκι.
Καλό κομμάτι η Μπενίτεζ.
Είναι;
Για κάποιον συνομήλικό της.
Άντε πηδήξου.
Να της ζητήσεις να βγείτε.
-Συνεργαζόμαστε. -Πότε σ' εμπόδισε αυτό;
Να έρθει κι ο πελάτης σου;
Είναι υπό κατ' οίκον περιορισμό, αλλά μπορεί να βγει εδώ έξω.
Μια χαρά είναι εκεί. Ευχαριστούμε.
Όταν δολοφονήθηκε η Ντονατέλα Σπίαρ...
-Αυτό δεν έχει αποδειχθεί, συνήγορε. -Έλα τώρα.
Στις 12 Οκτωβρίου πέρυσι, η δις Σπίαρ κατέφθασε στις 8:32 μ.μ.
Έχουμε δεδομένα ασφαλείας και βίντεο.
Κάποιος βγήκε απ' το σπίτι, χωρίς καταγραφή, στις 11:20.
Ο κύριος Χόλαντ και η δις Σπίαρ.
Και πέρασε από την κύρια είσοδο 14 λεπτά αργότερα.
Την πήγαινε σπίτι μετά από μια βραδιά συναινετικής επαφής.
Πραγματικός τζέντλεμαν. Ήταν ήδη νεκρή.
Όχι. Ζωντανή και υγιής.
Δεκατέσσερα λεπτά από το σπίτι στο αυτοκίνητο κι έξω από την πύλη;
Είχαν πιει πολύ, είχαν πάρει MDMA
κι εξακολουθούσαν να είναι σε μια, ας πούμε, παιχνιδιάρικη διάθεση.
Χαμουρεύονταν. Στο πάρκινγκ. Το έκανες ποτέ, Μπος; Στα νιάτα σου;
Ίσως έβαζε ζώνη ασφαλείας σε ένα πτώμα.
Κάποιος, μάλλον ο κύριος Χόλαντ, επέστρεψε από την πύλη στη 1:52 π.μ.
Ο Χόλαντ μάς είπε ότι άφησε τη Σπίαρ στο σπίτι της γύρω στα μεσάνυχτα
κι ήταν εδώ πίσω στις 12:30.
Λείπουν σχεδόν ενενήντα λεπτά.
Έκανε λάθος την ώρα, λόγω καταχρήσεων.
Μπος, ποιος ξέρει πώς στον διάολο περνάει η ώρα, έτσι;
Ήταν λιώμα. Γιατί να πει ψέματα για κάτι που ελέγχεται τόσο εύκολα;
Γιατί είναι ξιπασμένο καθίκι.
Για να το λες εσύ...
Να σε ρωτήσω κάτι, Ρούντι.
-Σου λείπει η δουλειά; -Καθόλου!
Ούτε ελάχιστα. Ποτέ δεν ήμουν καριερίστας όπως εσύ.
Ναι, σωστά.
Επί είκοσι χρόνια απλώς λειτουργούσες μηχανικά.
Αλλά νταβατζής για σελέμπριτι; Μεγάλος ξεπεσμός.
Ακόμη και για ένα κατακάθι σαν εσένα.
Μπος... Κοίτα το χάλι σου.
Οι περισσότεροι θα είχαν αποσυρθεί,
θα έπαιρναν σύνταξη, θα άραζαν, θα απολάμβαναν τη ζωή.
Αλλά εσύ δεν έχεις ζωή.
Όταν σε πάνε επιτέλους για απόσυρση, θα τινάξεις τα μυαλά σου με το όπλο σου.
Είκοσι λεπτά διαδρομή, σε κίνηση.
Εκείνη τη νύχτα και ώρα; Κάτω από δέκα.
Έχω βρεθεί εδώ νύχτα, είναι πολύ σκοτεινά.
Απομονωμένα.
Ανοίγει με τα κλειδιά της, τη σέρνει πάνω στις σκάλες, στήνει τη σκηνή.
-Ορίστε τα χαμένα ενενήντα λεπτά. -Θα είχε βοήθεια.
Μάλλον τον Ρούντι Ταφέρο.
Εδώ και 13 μήνες το συζητάμε. Δεν έχουμε αποδείξεις, ούτε μάρτυρες.
Έλεγξα τα τηλεφωνικά αρχεία. Κανένα τηλεφώνημα.
Το μέρος καθαρίστηκε καλά. Αυτό είναι ύποπτο.
Όλα είναι ύποπτα.
Αν ο Χόλαντ ήταν ένα συνηθισμένο μούτρο με δημόσιο συνήγορο,
θα εκλιπαρούσε για συμβιβασμό.
Όμως είναι ημιδιάσημος σκηνοθέτης με ακριβό φερέφωνο.
-Πιστεύω ότι θα κάνει συμφωνία. -Εδώ είναι Λ.Α.
-Δύο λέξεις θα πω. -Μην πεις "Ο. Τζέι".
-Ρόμπερτ Μπλέικ. -Φιλ Σπέκτορ.
Η εξαίρεση που επιβεβαιώνει τον κανόνα.
Λοιπόν, αυτός ισχυρίζεται
ότι έκαναν σεξ, τη γύρισε σπίτι, την άφησε εκεί.
Είναι ακόμα ξαναμμένη, φτιαγμένη απ' το MDMA.
Εκείνος φεύγει, αυτή θέλει να την ξαναβρεί.
Η αυτοερωτική ασφυξία είναι ανδρικό φαινόμενο.
-Υπάρχουν περιπτώσεις γυναικών. -Λίγες.
Τους αρκούν οι λίγες. Γι' αυτό είναι σημαντική η κατάθεσή σου.
Με συγχωρείς.
Τζέρι;
Έχουμε κάτι. Στέλνω διεύθυνση.
Έρχομαι.
Θα σε πάω στο αμάξι σου.
Ετζ, τι βρήκες;
Λευκός άντρας, γύρω στα 30.
Μάλλον ένας πυροβολισμός. Δύσκολο να πεις, σακατεμένο κεφάλι. Καμία ταυτότητα.
Έβαλες γάντια πριν μπεις μέσα, Πάουερς;
Ναι, έβαλα. Έχει αρχίσει να σαπίζει.
Ίσως να βάζατε προστατευτική στολή με τα γάντια.
-Τι ήταν αυτό; -Ο μαλάκας ο Μπος.
Τζέρι.
"Ντε Οπρέσο Λίμπερ"'.
Λευτεριά στους καταπιεσμένους;
Μάλλον "Ήμουν καταπιεσμένος, τώρα είμαι ελεύθερος".
Χέσ' το, Χάρι.
Αυτό είναι ανθυγιεινό.
Ας βγάλει το πτώμα ο ιατροδικαστής με γερανό.
Να το ελέγξουν στη Σήμανση. Να αεριστεί το μέρος, γαμώτο.
Πάουερς, έλεγξες τις πινακίδες;
Δεν είμαι πρωτάρης, Μπος.
Είναι δηλωμένο σε έναν άνδρα στο Ιγκλ Ροκ.
Ποιος το ανέφερε;
Μας σταμάτησε μια άστεγη. Η πόρτα ανοιγόκλεινε απ' τον αέρα.
Σπασμένη κλειδαριά, χάλια σκηνή.
Μπαινοβγαίνουν και κλέβουν ένας Θεός ξέρει τι.
-Πάει το κοστούμι. -Αυτό φαίνεται φρέσκο.
Τον ξέρω τον γκραφιτά.
-Μπορεί να τον βρω, θα ψάξω. -Είναι χάσιμο χρόνου.
Άστεγος σκότωσε άστεγο για ναρκωτικά. Δεν πρόκειται να εξιχνιαστεί.
Ή μετράνε όλοι ή δεν μετράει κανείς.
Αυτό αναγράφεται στον τοίχο του Ανθρωποκτονιών.
Δεν σημαίνει ότι ισχύει εδώ έξω.
-Θα έπρεπε. -Ό,τι πεις.
Έλα, Χάρι.
Εκείνο το τατουάζ είναι στρατιωτικό, των Ειδικών Δυνάμεων.
Ειδικές Δυνάμεις; Οι πρασινοσκούφηδες; Έχεις κι εσύ;
-Θέλεις να το δεις; -Άσ' το καλύτερα.
-Υπαστυνόμε. -Αστυνόμε.
-Αυτό το πράμα είναι της πλάκας. -Δεν διαφωνώ.
-Τι νιώθεις για την ετυμηγορία; -Σιγουριά.
Λένε ότι η υπεράσπιση κόλλησε στον τοίχο τους δικούς μας.
Ως συνήθως, τα ρίχνουν στην αστυνομία".
Ο επικεφαλής ντετέκτιβ σου; Έχει ιστορικό.
Έχει ιστορικό κατηγορούμενου.
Όπου υπάρχει καπνός...
Όχι πάντα. Ενίοτε, είναι απλώς κάποιος που πάει να σ' τον ρίξει στα μάτια.
Συγχαρητήρια που πέρασες τις γραπτές εξετάσεις.
Ευχαριστώ. Ανησυχώ για τις προφορικές.
Δεν βλέπω τον λόγο. Θα έχεις εξασκημένη γλώσσα εσύ.
Συγγνώμη;
Καλημέρα, Χουάν.
Συνήθιζα να το λέω σαν αστείο.
-Κύριοι. -Υπαστυνόμε.
Τι έλεγες σαν αστείο; Τι συμβαίνει; Γιατί τέτοια μούτρα;
Ξέρεις που πάντα συστήνω τη Ρενέ ως μέλλουσα πρώην κυρία Τζόνσον;
Το έβρισκα αστείο. Με το παρελθόν μου στους γάμους και...
Μπάρελ, λυπάμαι πολύ.
-Τι να κάνεις. -Δεν έχει συνταξιοδότηση για σένα, φίλε.
Όχι, έχεις κολλήσει μαζί μου.
Άντε πηδήξου! Δεν θα μείνω εδώ μόνο για να σου κάνω παρέα.
-Ναι, θα μείνεις. -Όχι.
-Πηγαίνετε στο κέντρο; -Ναι, μόλις φεύγαμε.
-Λοιπόν, είναι καλό ή κακό σημάδι; -Ποιος ξέρει;
Καλό σημάδι.
Οι ένορκοι συσκέπτονται δύο μέρες; Κακό σημάδι.
Χρειάζεσαι λίγη άδεια;
Καλύτερα να μείνω απασχολημένος. Αλλά ευχαριστώ.
Αν χρειαστείς κάτι, ενημέρωσέ με.
Πολύ εντάξει η Γκρέις. Μία και μοναδική.
Κρίμα που θα γίνει αστυνόμος.
-Σοβαρολογείς; -Ποιος ξέρει με ποιον θα καταλήξουμε.
Έτσι νιώθω κι εγώ.
Μπορούμε να κάνουμε κάτι για να μειώσουμε τις πιθανότητές της;
Να συνεχίσουμε ό,τι κάνουμε.
Χριστέ μου. Είστε εγωιστές του κερατά.
Πλάκα κάνω. Της ευχόμαστε τα καλύτερα.
Της αξίζει να γίνει αστυνόμος.
Χέσ' το. Συμφορά θα ήταν.
Θα ανάψω κερί.
Ενημερώθηκα ότι οι ένορκοι δεν κατέληξαν σε ομόφωνη απόφαση.
Και ότι περαιτέρω διαβουλεύσεις θα ήταν ατελέσφορες.
Συνεπώς, για την κατηγορία για φόνο δεύτερου βαθμού,
στη δική Πολιτείας Καλιφόρνια εναντίον Βερόνικα Άλεν, κηρύσσω κακοδικία.
Δεν ισχύει αρχή δεδικασμένου. Η εγγύηση της εναγόμενης επιστρέφεται.
"Δεν ισχύει αρχή δεδικασμένου";
Μπορούν να σε ξαναδικάσουν.
-Δεν είναι δίκαιο. -Μην ανησυχείς ακόμα γι' αυτό.
Ας γιορτάσουμε τη νίκη. Αυτό είναι καλό, Ρόνι.
Δεν έχουμε τελειώσει.
Ντετέκτιβ. Εφτά υπέρ και πέντε κατά της αθώωσης;
Γιατί οι επόμενοι ένορκοι να σε βρουν πιο πειστικό απ' αυτούς;
Ο εισαγγελέας θα ζυγίσει τις πιθανότητες και δεν θα δώσει συνέχεια.
Θα κάνω ό,τι μπορώ για να γίνει επανεκδίκαση.
Είσαι εντελώς αδίστακτος.
Κι εσύ, κυρία Άλεν, είσαι ψεύτρα και δολοφόνος.
Πρέπει ν' αποκτήσεις ζωή, ντετέκτιβ.
Ακόμα σου χρωστάω εκείνο το ποτό. Χτύπα το κουδούνι μου όποτε θες.
Θα πρέπει να πονάει πολύ το πρήξιμο.
Τα πιο πολλά αποτυπώματα είναι κάποιου Γουίλιαμ Μέντοους.
-Στρατιωτικός; -Πώς το ήξερες;
Τα τατουάζ. Εσύ πώς το ήξερες;
Βρέθηκαν έγγραφα που ανέφεραν τον επιλοχία Γ. Μέντοους
κι επιστολές προς κάποιον Μπίλι Μέντοους. Αυτός είναι;
Περιμένω τη νεκροψία για ταυτότητα.
Πνίγονται στη δουλειά.
Δικό του είναι αυτό το θαύμα;
-Έτσι νομίζουμε. Άλλα αποτυπώματα; -Πολλά.
Είπαν ότι το μέρος λεηλατήθηκε μετά τον θάνατό του.
-Φόνος άστεγου από άστεγο, σωστά; -Πιθανότατα.
Η υπόθεση της Πολιτείας ήταν σαθρή κι οι ένορκοι συμφώνησαν.
Οι άντρες θα ψήφισαν να αθωωθεί.
Έτσι είναι, αδερφέ. Εγώ θα την αθώωνα όποτε ήθελε.
Άκουσαν τη μαρτυρία. Βρήκαν την κυρία Άλεν πιο πειστική...
Όντως έχετε πολύ ύποπτα μούτρα.
Σαν ένα ασπρόμαυρο ζευγάρι απατεώνων
που κυνηγά μοναχικές χήρες.
-Κυνήγα αυτό. -Μπα.
Νιώθουμε απογοήτευση.
Αλλά το γραφείο μας θα μελετήσει τα γεγονότα της δίκης
προτού αποφασίσουμε αν θα την ξαναδικάσουμε.
Αν θα την ξαναδικάσουν; Πλάκα κάνει;
Τον παλιοχέστη.
Με συγχωρείτε.
-Κύριε εισαγγελέα. Μπενίτεζ. -Μπος.
Η Ανίτα με ενημέρωνε για την υπόθεση Χόλαντ.
Ομολογώ ότι μετά από αυτό που συνέβη σήμερα, ανησυχώ.
Κακώς. Και μιας και το ανέφερες, προς τα πού κλίνεις στην υπόθεση Άλεν;
Έχω πάρει την απόφασή μου.
Δεν θα ασκήσουμε εκ νέου δίωξη στη Βερόνικα Άλεν.
Μισό λεπτό, με δουλεύεις;
Η Τσάντλερ έχει ζωγραφίσει το πορτρέτο σου ανεξίτηλα, ντετέκτιβ.
Δεν μπορεί να διαγραφεί.
Ότι δεν είσαι αξιόπιστος.
Ότι θα κάνεις και θα πεις τα πάντα για να κερδίσεις.
Μπούρδες. Δεν είμαι έτσι.
Αυτήν τη φήμη έχεις, ντετέκτιβ, είτε την αξίζεις είτε όχι.
Η Άλεν σε νικάει κατά κράτος στην αξιοπιστία!
Οπότε, δεν θα ζητήσω επανεκδίκαση.
Αν μας επιτρέπεις, έχουμε δουλειά...
Άκουσέ με, αυτάρεσκο τομάρι.
Δεν θες να το κυνηγήσεις, δεν θες να κάνεις τη δουλειά σου.
Είναι εκδίκηση στη βεντέτα σου με τον Ίρβινγκ.
Χάρι. Σταμάτα.
ΧΩΡΙΣ ΣΗΜΑ
Να πάρει.
-Μπαμπά; -Ναι! Πας για ύπνο;
Ναι.
Τελείωσες το διάβασμα;
Μπαμπά, είσαι στο ίντερνετ.
Κάνω κάτι για τη δουλειά.
Όχι, δεν εννοώ αυτό.
Είσαι στο ίντερνετ.
Δεν θες να το κυνηγήσεις, δεν θες να κάνεις τη δουλειά σου.
Είναι εκδίκηση στη βεντέτα σου με τον Ίρβινγκ.
Χάρι. Σταμάτα.
Δείχνεις σαν να θες να τον σκοτώσεις.
Είχαμε μια διαφωνία. Κακώς έχασα την ψυχραιμία μου.
Εντάξει;
Τυχερός είσαι, είχε μόνο 37 αναδημοσιεύσεις στο Twitter.
Θέλει μεγάλη προσοχή στις μέρες μας, μπαμπά.
Καταγράφονται τα πάντα πλέον.
Όντως.
-Εντάξει, γλυκιά μου. Καληνύχτα. -Καληνύχτα.
Σκατά.
Πενήντα δολάρια.
Σύμφωνοι. Μπες μέσα.
Αυτή η σειρά νεοσύλλεκτων
αποτελεί παράδειγμα των θεμελιωδών αξιών του ΑΤΛΑ.
Υπηρεσία στην κοινότητα.
Ευλάβεια για τον νόμο.
Ακεραιότητα. Ηγετική ικανότητα.
Σεβασμός προς όλους.
Έχετε αυτές τις αξίες κατά νου και υποστηρίξτε τις στην καριέρα σας.
Είναι προνόμιο να είστε αστυνομικοί του Λος Άντζελες.
Είναι τιμή σας να φοράτε αυτήν τη στολή.
Και μαζί μ' αυτήν την τιμή, έρχεται μια τεράστια ευθύνη
και μια βαριά δέσμευση για την προστασία της πόλης και των πολιτών της.
Με τη ζωή σας, αν χρειαστεί.
Όχι τόσο πολλά χρόνια πριν, μια μέρα σαν αυτήν,
βρισκόμουν στο ακροατήριο.
Ο γιος μου αποφοιτούσε εκείνη τη μέρα.
Και με κατέκλυζε περηφάνια.
Ο γιος μου τίμησε αυτήν τη δέσμευση.
Έκανε την υπέρτατη θυσία.
Γι' αυτό τιμώ τη μνήμη του κάθε φορά που φοράω αυτήν τη στολή.
Ακριβώς όπως εσείς τιμάτε τη μνήμη
κάθε αστυνομικού που έχασε τη ζωή του στη γραμμή του καθήκοντος.
Να φοράτε τη στολή με περηφάνια.
Να σέβεστε αυτό που αντιπροσωπεύει.
Υπηρεσία και προστασία στους πολίτες του Λος Άντζελες.
Σειρά 5-16. Προσοχή.
Σειρά 5-16.
Εκ μέρους του δημάρχου και της πόλης του Λος Άντζελες,
σας καλωσορίζω στην αστυνομία του Λος Άντζελες.
-Ευτυχισμένη μέρα. Μπράβο, Ιρβ. -Ευχαριστώ, Μπραντ.
-Πώς πάει η αναζήτηση; -Το συμβούλιο είναι χωρισμένο.
Να διαλέξουμε κάποιον σαν εσένα;
Ή κάποιον απ' έξω, που δεν έχει δεσμούς με το τμήμα;
Χωρίς πιθανές συγκρούσεις συμφερόντων;
Ίσως είναι καιρός για την πρώτη γυναίκα αρχηγό.
Τον πρώτο Λατίνο. Θα μπορούσες να μας διευκολύνεις.
Παράμεινε. Βγάλε μας απ' τη δύσκολη θέση.
Τα έχω πει ήδη στον δήμαρχο.
Το ξέρω. Είσαι πεισματάρικο κάθαρμα.
-Έτσι λένε. -Τον έπεισες;
Εσύ τι λες, Χέκτορ;
Συγκινητική ομιλία, Ιρβ. Εμψυχωτική.
Πρώτης τάξεως. Το εννοώ. Έχεις τον σεβασμό των υφισταμένων σου.
-Ευχαριστώ. -Κύριε δήμαρχε.
-Μπράντλεϊ. -Ρίτσαρντ.
Συγχαρητήρια, αρχηγέ.
Να σου μιλήσω λίγο;
Κύριοι.
Πρέπει να ξαναβάλεις λουρί στο κυνηγόσκυλό σου.
-Έλα μέσα. -Αστυνόμε;
Μόλις μου τηλεφώνησε ο αρχηγός Ίρβινγκ.
Σχετικά με τον Μπος.
Έχω να σου δείξω κάτι.
ΔΙΟΙΚΗΤΗΣ ΠΕΡΙΦΕΡΕΙΑΣ
Μου φαινόταν πιο ζωηρός τελευταία. Πιο αισιόδοξος.
Μάλλον ήταν φτιαγμένος.
Κε Μέντοους, έκανε θεραπεία ο γιος σας;
Ανώνυμοι Ναρκομανείς; Ανώνυμοι Αλκοολικοί; Κάποια ομάδα βετεράνων;
Θα σου έλεγε ότι έκανε.
Όταν πρωτογύρισε, έκανε.
Είχε κινητό τηλέφωνο;
Το ένα μετά το άλλο.
-Πώς τα λένε; -Καρτοκινητά.
Ναι, πάντα διαφορετικό νούμερο.
Θα θέλαμε το τελευταίο.
Θέλουμε να μιλήσουμε με οποιονδήποτε τον είδε ή του μίλησε πρόσφατα.
Φίλους, φιλενάδες.
-Δεν ξέρουμε κανέναν. -Απ' τον στρατό;
Είχε κρατήσει επαφή με κάποιον;
Δεν νομίζω να διατηρούσε επαφές με κανέναν.
Τον βλέπατε συχνά;
Κάθε πρώτη του μήνα, όταν έπαιρνε την επιταγή του.
Αυτή ήταν η συμφωνία. Του την εξαργύρωνα, κι αυτό ήταν.
Όχι μόνο αυτό.
Ένα γεύμα, μια αλλαξιά, ένα ζεστό ντους.
Του έπλενα τα ρούχα.
Μερικοί άντρες δεν μεγαλώνουν ποτέ.
Τον επισκεπτόσασταν;
Ποτέ δεν μας είπε πού έμενε.
Ντρεπόταν, Χαλ.
Εδώ είναι λίγο πριν από την πρώτη του θητεία.
Την πρώτη του;
Μία στο Ιράκ, δύο στο Αφγανιστάν.
Πρασινοσκούφης.
Πραγματικό επίτευγμα, κυρία Μέντοους.
-Ήμασταν περήφανοι γι' αυτόν. -Είμαι σίγουρος.
Τον τσάκισε.
Αυτός ο καταραμένος πόλεμος.
Όλο προβλήματα είχε όταν τελικά γύρισε σπίτι.
Και τώρα αυτό. Με την ησυχία σας.
Θα σου πω τι δεν υπάρχει εδώ. Η εξάρτυσή του.
Οτιδήποτε έχει σχέση με στρατό.
Διακριτικά μονάδας, καρφίτσες, αναμνηστικά, στολή, μπερές.
Μόνο αυτή η φωτογραφία.
Αποθήκευε τα πράγματά του στο Bin.
Στο κέντρο; Στην 5η οδό;
Ναι. Τα πιο σημαντικά, από τον στρατό. Το τροχόσπιτο δεν ήταν ασφαλές.
Γιατί δεν τα είχε εδώ;
Είπε ότι δεν ήθελε να μας μολύνει.
Ευχαριστούμε.
Θα συντάξω το ένταλμα.
Γεια. Συγγνώμη που άργησα.
Πολλή κίνηση απ' τα δυτικά. Άθλια φάση.
-Έφτιαξα ράμεν. -Το βλέπω.
-Να σου βάλω; -Είναι καλό. Αλμυρό, λιπαρό.
Δεν πεινάω, αλλά θ' ανοίξω μια μπίρα να σας κάνω παρέα.
Λοιπόν, Γκρέις, τι σε φέρνει εδώ;
Απλώς ήρθα να σας δω, να βεβαιωθώ ότι τα πάτε καλά.
-Καλά τα πάμε. Μάντι; -Εξαιρετικά.
Ο Χάρι θα μου μάθει οδήγηση.
-Γενναίος άντρας. -Θα δούμε.
Μου έλεγε για την Έλενορ και τον Ρέτζι στο Χονγκ Κονγκ.
Τα πάνε καλά, από κάθε άποψη.
Ναι, αλλά θα σου λείπουν.
Πολύ. Θα έρθουν σπίτι για τα Χριστούγεννα.
Αλήθεια; Χαίρομαι.
-Γκρέις; Δεύτερη μερίδα; -Όχι, ευχαριστώ. Ήταν νοστιμότατο.
Ευχαριστώ.
-Έχω διάβασμα. -Εντάξει.
-Χάρηκα που σε είδα, Μάντι. -Κι εγώ. Χαιρετίσματα στη Λιζ.
Έγινε.
Το ξέσπασμά σου με τον εισαγγελέα.
Έγινε χαμός στο ίντερνετ.
Το Εσωτερικών Υποθέσεων θα σου κάνει καταγγελία.
Τι μπελάς.
-Κάνε μου τη χάρη, μίλησέ τους. -Ναι.
Όχι, το εννοώ. Ο Λούις διψά για αίμα.
Είπα "Ναι".
-Ανησυχώ για σένα. -Μια χαρά είμαι.
-Δεν νομίζω. -Απλώς είμαι κουρασμένος, δεν κοιμάμαι.
Εντάξει, πάρε μερικές ημέρες άδεια.
Όταν τελειώσει το σχολείο η Μάντι.
Ξέρεις κάτι; Χέσ' τα αυτά. Εγώ σε ρωτάω, η Γκρέις.
Τι διάολο σε τρώει, Χάρι;
Νόμιζα ότι θα σε γαλήνευε η δικαίωση της μητέρας σου.
Αλλά σε έκανε πιο δυστυχισμένο.
Γαλήνη; Μπούρδες.
Ο δολοφόνος της γλίτωσε. Και τον βοήθησε το τμήμα μου.
Τα πράγματα έχουν αλλάξει. Δεν είναι το ίδιο τμήμα.
Είναι ο ίδιος κόσμος.
Πρέπει να το ξεπεράσεις.
Και να συνέλθεις.
Ήθελα να σε καληνυχτίσω.
Καληνύχτα, γλυκιά μου.
-Είσαι καλά; -Ναι, μια χαρά.
Τι ήθελε η Γκρέις; Στην πραγματικότητα.
Ήθελε να βεβαιωθεί ότι είμαστε καλά.
-Είμαστε καλά, έτσι; -Φυσικά. Απολύτως.
Ωραία.
-Καληνύχτα. -Καληνύχτα. Σ' αγαπάω.
Κι εγώ σ' αγαπάω.
9 ΝΟΕΜΒΡΙΟΥ 2016 05:22:32 Π.Μ. ΒΙΝΤΕΟ
Ποια στον διάολο είσαι εσύ;
Υποτιτλισμός: Νικόλαος Καπετανάκης
Επιμέλεια Παναγιώτης Καρούσος άκης